stanford-oval/wikipedia huggingface dataset:
המגנים (סדרת טלוויזיה)

| --- | --- |

לוגו הסדרה
 מבוסס על:  דרדוויל, לוק קייג', ג'סיקה ג'ונס, איירון פיסט 
 סוגה:  פעולה, הרפתקאות, גיבורי-על
 יוצרים:  מרקו רמירז, דאגלס פטרי מבוסס על דפנדרס מאת רוי תומאס ורוס אנדרו
 כותבים:  מרקו רמירז, דאגלס פטרי
 שחקנים:  צ'ארלי קוקס קריסטן ריטר מייק קולטר פין ג'ונס אקה דרוויל אלדן הנסון ג'סיקה הנוויק סימון מיסיק רמון רודריגז רייצ'ל טיילור דברה אן וול אלודי יאנג רוזריו דוסון סקוט גלן סיגורני ויבר
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  1 
 מספר פרקים:  8 
 תוכנית מקור:  "דרדוויל" "ג'סיקה ג'ונס" "לוק קייג'" "איירון פיסט"
 הפקה
 מפיקים בפועל:  מרקו רמירז דאגלס פטרי ס. ג'יי קלרקסון סינדי הולנד ג'ים צ'ורי דרו גודארד ג'ף לואב
 חברת הפקה:  Marvel Television, אולפני ABC, ‏Goddard Textiles
 הפצה:  נטפליקס, דיסני+ 
 עורכים:  מייקל נ. קנו, מיקלוס רייט
 צלמים:  מתיו ג'. לויד 
 מוזיקה:  ג'ון פייסנו
 אורך פרק:  כ-50 דקות
 שידור
 רשת שידור:  נטפליקס 
 פורמט (תמונה):  4K Ultra HDTV
 תקופת שידור מקורית:  18 באוגוסט 2017 – 18 באוגוסט 2017 
 קישורים חיצוניים
 אתר רשמי
 דף התוכנית ב-IMDb
 
המגנים (באנגלית: Marvel's The Defenders) היא סדרת טלוויזיה אמריקאית המבוססת על חוברות הקומיקס "דפנדרס" מבית מארוול קומיקס. הסדרה מופקת על ידי חטיבת הטלוויזיה של מארוול בשילוב עם אולפני ABC וחברתו של דרו גודארד (אנ') Goddard Textiles ומופצת בידי רשת הזרמת המדיה נטפליקס כחלק מהיקום הקולנועי של מארוול. את הסדרה פיתחו דאגלס פטרי ומרקו רמירז, ומככבים בה צ'ארלי קוקס, קריסטן ריטר, מייק קולטר, פין ג'ונס, סיגורני ויבר ואלודי יאנג בתפקידים הראשיים.
אל הסדרה הובילו הסדרות "דרדוויל" בכיכובו של צ'ארלי קוקס, "ג'סיקה ג'ונס" בכיכובה של קריסטן ריטר, "לוק קייג'" בכיכובו של מייק קולטר ו"איירון פיסט" בכיכובו של פין ג'ונס. הסדרה היא חלק מן היקום הקולנועי של מארוול, ועונתה היחידה עלתה לשידור ב-18 באוגוסט 2017 בשירות ההזרמה נטפליקס.
בישראל, הסדרה שודרה בנטפליקס.
תקציר העלילה

חודשים ספורים לאחר אירועי עונתה השנייה של הסדרה "דרדוויל", וכחודש לאחר אירועי הסדרה "איירון פיסט", פורעי החוק דרדוויל, ג'סיקה ג'ונס, לוק קייג' ואיירון פיסט מתאחדים כדי להילחם באויב משותף: ארגון "היד".
שחקנים > דמויות חוזרות

ווי צ'ינג הו - מאדאם גאו, אחת מחמש אצבעות "היד", אישה עצמאית ובעלת בריתו לשעבר של וילסון פיסק המנהלת מסחר בהרואין. הו גילמה את דמותה של גאו בתפקיד חוזר בסדרות "דרדוויל" ו"איירון פיסט".
באבס אולוסאנמוקון - סוואנדה, אחת מחמש אצבעות ארגון "היד" המוכר בכינוי "כובע לבן", שמנצל נערים מהארלם לניקוי פעילויות הארגון.
יוטאקה טקאוצ'י - מורקאמי, אחת מחמש אצבעות ארגון "היד".
ג'יי מלורי מקרי - קול מילר, צעיר מהארלם שנקלע למזימות "היד" ומנסה לאחד קצוות יחדיו.
מישל פדרר - מישל ריימונד, אישה המעסיקה את ג'ונס למציאת בעלה הנעדר.
קלואי לווין - לקסי ריימונד, בתם של ג'ון ומישל ריימונד המסייעת בחקירה למציאת אביה.
רון סימונס - סטרייבר, קפטן במשטרת ניו יורק הממונה על מיסטי נייט.
שחקנים > דמויות אורחות

פיטר מקרובי - האב לאנטום, כומר קתולי ואיש סודו של מורדוק. מקרובי גילם את דמותו של לאנטום בתפקיד חוזר בסדרה "דרדוויל".
רוב מורגן - טרק בארט, פושע זוטר שנתקל בעברו בדרדוויל ובלוק קייג'. מורגן גילם את דמותו של טרק בתפקיד חוזר בסדרה "דרדוויל" ובתפקיד אורח בסדרה "לוק קייג'".
סוזן וארון - ג'וזי, הבעלים של בר אותו פוקדים נלסון ומורדוק. וארון גילמה את דמותה של ג'וזי בתפקיד חוזר בסדרה "דרדוויל".
איימי רוטברג - מרסי סטאל, עורכת-דין וחברתו של פוגי נלסון. רוטברג גילמה את דמותה של מרסי בתפקיד חוזר בסדרה "דרדוויל".
קארי-אן מוס - ג'רי הוגארת, עורכת דין ובת בריתם של ג'ונס וראנד. מוס גילמה את דמותה של הוגארת ב"ג'סיקה ג'ונס", עונתה השנייה של "דרדוויל" ו"איירון פיסט".
ניקול יאנטי - ניקול, מתמחה בתוכנית הרדיו של פטסי ווקר. יאנטי גילמה את דמותה של ניקול בתפקיד אורח בסדרה "ג'סיקה ג'ונס".
אלכס מוגרידג' - ג'ון ריימונד, אדריכל שנעשה מעורב בפעילות ארגון "היד", שהיעלמותו הפתאומית מפגישה בין ג'סיקה ג'ונס למאט מורדוק.
דבי מורגן - דלורס מילר, אמו של קול.
מרקו זרור - שאפט, חבר בארגון "הטיהור".
סטן לי מופיע בהופעת קמע על פוסטר כאירווינג פורבוש, קפטן במשטרת ניו יורק.
הפקה > פיתוח

באוקטובר 2013, אתר Deadline דיווח כי אולפני מארוול מפתחים ארבע סדרות דרמה ומיני סדרה שיופצו בשירותי VOD וכבלים, וכי רשתות נטפליקס, אמזון ו-WGN America מביעות בהן עניין. כמה שבועות לאחר מכן, אולפני מארוול ודיסני הודיעו כי אולפני אולפני ABC וחטיבת הטלוויזיה של אולפני מארוול יפיקו ארבע סדרות לייב אקשן המבוססות על דמויותיהם של דרדוויל, ג'סיקה ג'ונס, לוק קייג' ואיירון פיסט, שיובילו למיני-סדרה על קבוצת דפנדרס ויופצו בצפיית סטרימינג בשירות נטפליקס. בנובמבר 2015, העורך הראשי של מארוול קומיקס ג'ו קסאדה אמר כי מארוול לא חוששים לשנות את הרכב חברי הקבוצה המוכר בקומיקס - דוקטור סטריינג', הענק הירוק, נאמור והגולש הכסוף - היות שהקבוצה לא מוכרת, וניתן לשנות אותה עבור היקום הקולנועי. נוסף לכך, הוא אמר כי לאולפנים יש "רעיון נפלא" להיווצרות הקבוצה לשמה ביקום הקולנועי.
באפריל 2016 הודיעו אולפני מארוול כי מרקו רמירז ודאגלס פטרי, ששימשו כמפיקים בפועל בעונתה השנייה של הסדרה "דרדוויל", ישמשו כמפיקים בפועל של "המגנים" יחד עם יוצר הסדרה "דרדוויל" דרו גודארד. ביולי 2016, ראש חטיבת הטלוויזיה של אולפני מארוול ג'ף לואב אמר כי המיני-סדרה היא אירוע חד פעמי של עונה בעלת שמונה פרקים, וכי פטרי ורמירז מתייעצים עם מליסה רוזנברג, צ'או הודרי קוקר וסקוט באק - יוצרי הסדרות "ג'סיקה ג'ונס", "לוק קייג'" ו"איירון פיסט" בהתאמה - בנוגע לתגובת הדמויות לסיטואציות מסוימות. נוסף לכך, שלושת המפיקים קראו את תסריט הסדרה וייעצו בנוגע לדמויותיהם. לואב השווה את שיתוף הפעולה לגישתו של ג'וס וידון לקרוס-אובר הדומה "הנוקמים", בה וידון שיתף פעולה עם יוצרי סרטי השלב הראשון של היקום הקולנועי, אבל הפך את הסרט ל"דבר משלו".
פטרי התפטר מתפקידו כמפיק בפועל בתחילת שלב הצילומים באוקטובר 2016. לואב הסביר כי לאחר סיום כתיבת התסריט, האולפנים רצו להמשיך לעבוד עם רמירז, ופטרי החליט לעזוב כדי להתמקד בפרויקטים אחרים.
הפקה > כתיבה

בסוף מאי 2016, רמירז ופטרי סיימו לכתוב תסריט למיני-סדרה, המבוסס על "מבנה רופף" מאת לואב. זה האחרון תיאר את הסיפור השלם כ"אפי", ואמר כי לכל אחת מהדמויות "יש תפקיד גדול... שבו כולם מרגישים כאילו הם מספרים עוד מסיפורם האישי". כוונת הכותבים הייתה שהמיני-סדרה תרגיש כמו עונה בין עונות סדרות הסולו של הדמויות. לואב השווה את הדינמיקה בין הדמויות למשחקים האולימפיים, בהם "אתה מכיר את כל האתלטים בנקודות שונות בקריירה שלהם, כשלאחר ארבע שנים הם מתאחדים ומתחרים זה בזה". קוקר השווה את הסדרה להיווצרות האקס-מן, וולטרון והוו טאנג קלאן. גודארד דיבר על הז'אנר של הסדרה, היות שכל אחד מהסדרות שונה מהשנייה בדרכה שלה, והרגיש כי כולן יוצרות "ז'אנר משלהן". רמירז אמר כי יצירת הטון של הסדרה הייתה "אחד החלקים המאתגרים והמרגשים ביותר בפרויקט הזה", וכי "מיזוג כל האלמנטים מהסדרות הקודמות יוצר טון אחד שונה".
בהתייחסות להשוואה ל"נוקמים", לואב אמר שהמטרה ב"המגנים" הייתה לנסות לעשות את התהליך שונה, ואמר ש"ראינו איך הנוקמים התאספו, וזה [דפנדרס] לא ילך בצורה חלקה כמו שתרצה". הוא הוסיף כי "לדפנדרס אין אות מייצגת על החגורה או מגדל", ושצוות התסריטאים הסכים מההתחלה שבסוף הסדרה הדמויות יכולות להיפרד בטעם רע. לואב המשיך ואמר, "השמיים לא ייפתחו וחייזרים לא יצאו החוצה, זה תפקידם של הנוקמים, זו העבודה שלהם. גיבורי הרחוב באים ממקום מאוד אמיתי". בנוגע לאנטגוניסט, רמירז אמר כי הצבת הדפנדרס מול איום חייזרי כמו ב"נוקמים" לא הייתה אופציה מעולם, היות שהעלילה תמיד הייתה על רמת הרחוב בניו יורק. בנוסף, היה זה אתגר ליצירת דמות אנטגוניסטית, היות שארבעת הדפנדרס הוצגו כ"אנשים מאוד חזקים" בסדרותיהם, ונבל המיני-סדרה צריך להציע אתגר לארבעתם ביחד. ליצירת שיתוף-הפעולה, רמירז אמר כי כל דפנדר מתחיל בחקירת תעלומה בנפרד, וארבעתם מגיעים לאותו המקום בעקבות "שביל פירורי הלחם".
הערות שוליים

1 2  The Defenders: Daredevil is 'a little bit lost' at the start of the series, says Charlie Cox
↑  Defenders star Jessica Henwick says Marvel team-up series is explosive: "Fans are going to freak out"
↑  Scott Buck to Showrun the Netflix Original Series 'Marvel's Iron Fist'
↑  Charlie Cox Is The Man WIithout Fear In Marvel's Daredevil
↑  Charlie Cox talks Daredevil season 2, The Defenders
1 2  The Defenders: First Look At Marvel Mashup - Cover Shoot - Entertainment Weekly
↑  Krysten Ritter to Star in Marvel's Jessica Jones
↑  'Jessica Jones': Krysten Ritter Discusses "Conflicting" Finale and 'Defenders' Team-Up
↑  The Defenders: Krysten Ritter teases 'cat-and-mouse' dynamic with Daredevil
↑  Mike Colter to Star as Luke Cage in Marvel's Jessica Jones
1 2 3  SDCC: “Luke Cage’s” Coker Compares “Defenders” To X-Men, Wu-Tang & Voltron
1 2  The Defenders: Mike Colter talks Luke Cage's friendship with Iron Fist
↑  Finn Jones to Star in the Netflix Original Series 'Marvel's Iron Fist'
↑  The Defenders: Finn Jones previews Iron Fist, Danny's team-building role
1 2 3  Netflix’s Defenders Cast Grows By Three
↑  The Defenders: Iron Fist’s Colleen Wing Confirmed
↑  ‘Luke Cage’ Star Reveals Misty Knight Will Appear in ‘The Defenders’ (Exclusive)
↑  Marvel’s The Defenders trailer 2 is just in
1 2 3  Scott Glenn, Rachael Taylor, and Rosario Dawson Confirmed for The Defenders
↑  Deborah Ann Woll Confirmed to Appear in Marvel’s The Defenders
↑  The Defenders: Elodie Yung to return as Elektra
↑  Elodie Yung Cast as Elektra in the Netflix Original Series 'Marvel's Daredevil'
↑  Sigourney Weaver Joins 'Marvel's The Defenders'
1 2  The Defenders first look: Meet Sigourney Weaver's villain — and learn her name
↑  Sigourney Weaver: Next ‘Avatar’ Scripts Are ‘Many Times More Amazing’ Than First One
↑  And Now A Scene From MARVEL’s THE DEFENDERS
↑  The Defenders: The Chaste Confirmed to Return
↑  Marvel Preps 60-Episode Package Of Four Series & A Mini For VOD & Cable Networks
↑  Netflix Picks Up Four Marvel Live-Action Series & A Mini Featuring Daredevil, Jessica Jones, Iron Fist, Luke Cage For 2015 Launch
↑  Marvel's Quesada Dismisses Iron Fist TV Movie Rumors
↑  Netflix Original Series 'Marvel's The Defenders' Finds Its Showrunners
1 2 3 4  EXCLUSIVE: Marvel's Head of TV Reveals How 'The Defenders' Will Be Different From 'The Avengers'
1 2 3 4  The Defenders EP talks juggling four heroes — and the 'crisis' that unites them
1 2  EXCLUSIVE: Krysten Ritter and 'Jessica Jones' Co-Stars Reveal Their Hopes for Season 2
↑  The Defenders Executive Producer: Teaming Up Different Marvel Heroes Creates Its Own Genre
1 2  Marvel's The Defenders: The Many Challenges Facing The Showrunners
1 2  This Week's Cover: Meet The Defenders in EW's exclusive first look
מגנום, בלש פרטי (2018)

| --- | --- |

 מבוסס על:  מגנום, בלש פרטי 
 סוגה:  סדרת פעולה, פשע, סדרת דרמה 
 יוצרים:  פיטר מ. לנקוב 
 שחקנים:  ג'יי הרננדז (Thomas Magnum)  איימי היל  דומיניק לומברדוזי  Kimee Balmilero  Stephen Hill  זאכרי נייטון  טים קנג  פרדיטה ויקס  קורבין ברנסן 
 ארץ מקור:  ארצות הברית 
 שפות:  English
 מספר עונות:  5 
 מספר פרקים:  Episodes
 הפקה
 הפצה:  NBCUniversal הפקות 
 אורך פרק:  43 דק' 
 שידור
 רשת שידור:  CBS (seasons 1–4)  NBC (season 5–present)
 פורמט (תמונה):  HDTV 1080i
 תקופת שידור מקורית:  24 בספטמבר 2018 – 3 בינואר 2024 
 קישורים חיצוניים
 www.nbc.com/magnum-pi/
 דף התוכנית ב-IMDb
 
מגנום, בלש פרטי (באנגלית: .Magnum P.I) היא סדרת אקשן אמריקאית שנוצרה על ידי פיטר מ. לנקוב ואריק גוגנהיים. בסדרה מככבים ג'יי הרננדז בתור תומאס מגנום, חוקר פרטי ולוחם אריות הים לשעבר הפותר פשעים בהוואי. זהו חידוש טלוויזיוני של סדרה באותו שם, בכיכובו של טום סלק, שנוצרה על ידי דונלד בליסאריו וגלן א. לארסון, ושודרה בין השנים 1980 ל-1988. בסדרה מככבים יחד פרדיטה וויקס, זכרי נייטון, סטיבן היל, איימי היל וטים קנג.
הסדרה הוזמנה במאי 2018, ושודרה לראשונה ב-24 בספטמבר 2018, ב-CBS. ב-19 באוקטובר 2018, הוכרז שהסדרה הזמנה לעונה מלאה מ-CBS. באפריל 2021, הסדרה חודשה לעונה רביעית, שעלתה לראשונה ב-1 באוקטובר 2021. במאי 2022, הסדרה בוטלה לאחר ארבע עונות, בעקבות כישלונה של הרשת להגיע להסכם חדש עם בעלי הזכויות CBS Studios ו-Universal Television, למרות היותה התוכנית ה-25 בתוכניות המובילות בארצות הברית. ב-30 ביוני 2022, הסדרה נרכשה על ידי NBC עם התחייבות לשתי עונות, הכוללות עשרים פרקים. העונה החמישית עלתה לשידור ב-19 בפברואר 2023. ביוני 2023 דווח כי העונה החמישית היא גם העונה האחרונה של הסדרה.
הסדרה מתרחשת באותו יקום בדיוני כמו שתי סדרות אחרות, שתיהן נוצרו גם על ידי פיטר לנקוב ושתיהן גם חידוש טלוויזיוני של סדרות קודמות: הוואי חמש-אפס ומקגייוור. שלושת הסדרות כונו ביחד היקום של לנקוב (Lenkov-verse).
רקע

כמו בסדרה המקורית, גם החידוש סובב סביב תומאס מגנום, חייל לשעבר מאריות הים, השוכן באחוזה בשם קן רובין, אחוזה הוואית בבעלות הסופר המפורסם רובין מאסטרס. בתמורה לאפשרות לגור בבית ההארחה שלו, מאסטרס כותב סדרת ספרים בדיונית על " אביר לבן " שבמרכזה דמותו של מגנום בתקופת הצבא. בנוסף, מגנום עובד בחברת מאסטרס כיועץ אבטחה; למרות זאת, מאסטרס לעולם לא מופיע בסדרה. באחוזה מתגוררים גם ג'ולייט היגינס, סוכנת לשעבר ב-MI6 המשמשת כמנהלת של האחוזה, וקומו טווילטה, ילידת הוואי, שהיא אוצרת התרבות של האחוזה. על מנת להתפרנס מגנום עוסק בפתרון פשעים כחוקר פרטי. החקירות שלו כוללות לעיתים קרובות את היגינס, שמצטרפת אליו רשמית כשותפה בעונה השנייה. השניים נעזרים לעיתים קרובות בנחתים לשעבר של ארצות הברית, אורוויל "ריק" רייט ותיאודור "TC" קלווין. ריק הוא בעל בר, בעוד ש-TC הוא טייס שעיקר עיסוקו הוא הפעלת סיורי מסוקים באיים. גורדון קצומוטו הוא בלש של משטרת הונולולו שלעיתים קרובות חולק על שיטות החקירה של מגנום, אך עם זאת מכבד את מומחיותו בפתרון פשעים.
אף על פי שלשניהם היו מערכות יחסים שונות לאורך ארבע העונות הראשונות של הסדרה, בין מגנום והיגינס קיים מתח מיני זה עם זה, אשר נפתר לבסוף בפרק סיום העונה הרביעית. ריק גם מוצא את עצמו במערכת יחסים רצינית במחצית השנייה של הסדרה, מה שמוביל לכך שחברתו יולדת את ילדם. בינתיים, קצומוטו הגרוש מתמודד לעיתים קרובות עם צרות עם בנו, ו-TC הופך לדמות אב לנער חסר בית בעונה הרביעית.
דמויות > דמויות ראשיות

ג'יי הרננדז בתפקיד תומאס מגנום, חייל לשעבר בחיל הים האמריקאי, יועץ אבטחה וחוקר פרטי
פרדיטה וויקס בתפקיד ג'ולייט היגינס, סוכנת MI6 לשעבר, מנהלת האחוזה של רובין מאסטרס ושותפה לחקירות של מגנום
זכרי נייטון בתור אורוויל "ריק" רייט, סמל ימי בדימוס שמנהל טיקי בר משלו
סטיבן היל בתפקיד תיאודור "TC" קלווין, רב-סרן בדימוס וטייס המנהל סיורי מסוקים בהוואי
איימי היל בתפקיד טווילה "קומו" טוילטה, האוצרת של מרכז התרבות באחוזת מאסטרס
טים קנג בתור גורדון קצומוטו, בלש במשטרת הונולולו
דמויות > דמויות משנה

דומניק לומברדוצי בתור סבסטיאן נוזו (עונה 1; אורח, עונות 2 ו-4)
קורבין ברנסן בתור פרנסיס "אייספיק" הופשטטלר (אורח, עונות 1–3)
כריסטופר תורנטון בתור קני "שאמי" שמברג
בובי לי בתפקיד ג'ין ג'ונג (עונות 2–4)
בטסי פיליפס בתור סוזי מדיסון (עונה 3; אורח, עונות 2 ו-4)
ג'יי עלי בתור ד"ר איתן שאה (עונה 3; עונה 4 אורחת)
לאנס לים בתפקיד דניס קצומוטו (עונה 3; עונות אורח 4–5)
שנטל טוי בתור בלשית משטרת הוואי ליה קאלאו (עונה 4)
מרטין מרטינז בתור קייד ג'נסן (עונה 4)
מייקל דלרה בתור גבריאל סנטוס (עונה 4)
מייקל ראדי בתור בלש משטרת הוואי כריס צ'יילדס (עונה 5)
דמויות > דמויות קרוסאובר מהוואי חמש-אפס

קימי בלמילרו בתור הבוחנת הרפואית נולני קונהה (עונות 1–3)
טיילור ווילי כיזם קמקונה טופולה (עונות 1–2)
דניס צ'ן בתור סמל משטרת הונולולו דיוק לוקלה
שון מוקואהי גארנט כפליפה (עונות 2–3)
קאלה אלכסנדר בתור קאוויקה (עונה 1)
לארי מאנטי בתור ניקי "הילד" דמרקו (עונה 2)
וויליאם פורסיית בתור החוקר הפרטי הארי בראון (עונה 2)
ווילי גרסון בתפקיד ג'רארד הירש (עונה 2)
ביולה קואלה כקצין ג'וניור שריין (עונה 2)
מייגן ראת' בתפקיד השוטר טאני ריי (עונה 2)
קתרינה לאו בתור סמל קווין ליו (עונה 2)
איאן אנתוני דייל בתור השוטר אדם נושימורי (עונה 2)
הערות שוליים

↑  Ausiello, Michael (19 באוקטובר 2018). "God Friended Me, Neighborhood, Magnum Snag Full-Season Orders". TVLine. ארכיון מ-20 באוקטובר 2018. נבדק ב-19 באוקטובר 2018. {{cite web}}:  (עזרה)
↑  Andreeva, Nellie (15 באפריל 2021). "'NCIS', 'Blue Bloods', 'Bull' 'Magnum P.I.' & 'S.W.A.T.' Renewed By CBS, Mark Harmon Expected To Return". Deadline Hollywood. נבדק ב-15 באפריל 2021. {{cite web}}:  (עזרה)
↑  Mitovich, Matt Webb (12 ביולי 2021). "CBS Sets Fall Dates for Survivor 41, NCIS: Hawai'i, FBI Trifecta and Others". TVLine. נבדק ב-12 ביולי 2021. {{cite web}}:  (עזרה)
↑  Andreeva, Nellie (12 במאי 2022). "'Magnum P.I.' Canceled By CBS After 4 Seasons". Deadline Hollywood. נבדק ב-12 במאי 2022. {{cite web}}:  (עזרה)
↑  Andreeva, Nellie (30 ביוני 2022). "'Magnum P.I.' Rescued By NBC With 2-Season, 20-Episode Order". Deadline Hollywood. נבדק ב-1 ביולי 2022. {{cite web}}:  (עזרה)
↑  White, Peter (7 בנובמבר 2022). "'Magnum, P.I' Return & 'Night Court' Update Lead NBC's Midseason Schedule". Deadline Hollywood. Penske Media Corporation. נבדק ב-7 בנובמבר 2022. {{cite web}}:  (עזרה)
↑  Otterson, Joe (16 במאי 2019). "2019-2020 Fall Broadcast Schedule". Variety. ארכיון מ-29 בספטמבר 2019. נבדק ב-17 באפריל 2020. {{cite web}}:  (עזרה)
בחזרה לעתיד (זיכיון)

| --- | --- |

לוגו הזיכיון
 יוצר:  רוברט זמקיס בוב גייל
 פרסומים מודפסים
 ספרים:  ראו ספרים להלן
 קומיקס:  ראו קומיקס להלן
 סרטים וטלוויזיה
 סרטים:  בחזרה לעתיד בחזרה לעתיד 2 בחזרה לעתיד 3
 סרטים קצרים:  דוק בראון מציל את העולם
 סדרות אנימציה:  בחזרה לעתיד
 מדיה ביתית:  ראו מדיה ביתית להלן
 תיאטרון
 מחזות זמר:  ראו מחזמר להלן
 משחקים
 משחקי וידאו:  ראו משחקי וידאו להלן
 שמע
 פסקולים:  ראו אלבומי פסקול להלן
 שונות
 אטרקציות:  ראו מתקן השעשועים להלן
 ראו סרט תיעודי להלן
 www.backtothefuture.com
בחזרה לעתיד (באנגלית: Back to the Future, בהפצה המקורית בארץ נקראה הטרילוגיה חזרה לעתיד) היא טרילוגיית סרטי מדע בדיוני קומיים משנות ה-80 של המאה ה-20 העוסקת במסע בזמן. הטרילוגיה נכתבה על ידי בוב גייל ורוברט זמקיס, הופקה על ידי סטיבן ספילברג, ובוימה על ידי זמקיס.
טרילוגיית הסרטים

| מס' | שם במקור | שם בעברית | תאריך יציאה | אורך | בימוי | תסריט |
| --- | --- | --- | --- | --- | --- | --- |
| 1 | Back to the Future | בחזרה לעתיד | 3 ביולי 1985 | 1:56 | רוברט זמיקס | רוברט זמקיס, בוב גייל |
| 2 | Back to the Future Part II | בחזרה לעתיד 2 | 22 בנובמבר 1989 | 1:48 | רוברט זמיקס | רוברט זמקיס, בוב גייל |
| 3 | Back to the Future Part III | בחזרה לעתיד 3 | 25 במאי 1990 | 1:59 | רוברט זמיקס | רוברט זמקיס, בוב גייל |
שלושת סרטי הטרילוגיה מתארים את הרפתקאותיו של מרטי מק'פליי - תלמיד תיכון שהופך על כורחו לנוסע בזמן, ושל ממציא מכונת המסע הזמן, ד"ר אמט בראון. עלילת הסרטים מתרחשת ב-1885, 1955 (עבר), ב-1985 (הווה), וב-2015 (עתיד).
הסרט הראשון היה שובר הקופות הגדול ביותר של 1985 והוביל לשני סרטי המשך שצולמו בזה אחר זה ויצאו לאקרנים ב-1989 ו-1990. הטרילוגיה ידועה בדמויות האקסצנטריות שלה ובפשטות שבה מוצגת העלילה המורכבת המתארת מסע בזמן בלי לבלבל את קהל הצופים. אף על פי שהצלחת שני סרטי ההמשך בקופות לא השתוותה להצלחת הסרט הראשון, הטרילוגיה נשארה פופולרית מאוד גם 15 שנים לאחר יציאת הסרט האחרון, והניבה ספין אופים כגון סדרת אנימציה ומתקן סימולציה בפארק השעשועים של אולפני יוניברסל באורלנדו (פלורידה), צפון הוליווד (קליפורניה), ואוסקה (יפן).
טרילוגיית הסרטים > תקצירי העלילה

על אף שהסרטים השני והשלישי בסדרה הופקו ארבע שנים לאחר הסרט המקורי, קיים קו עלילתי רצוף הנמשך לאורך כל הטרילוגיה.
טרילוגיית הסרטים > תקצירי העלילה > בחזרה לעתיד

בתחילת הסרט גיבור העלילה, נער בן 17 בשם מרטי מק'פליי (מייקל ג'יי פוקס), עוזר לידידו המדען התמהוני ד"ר אמט ל. בראון (כריסטופר לויד), הידוע גם בשם "דוק", להפעיל לראשונה את מכונת הזמן שבנה ממכונית דלוריאן DMC-12. העניינים מסתבכים כאשר טרוריסטים לוביים מגיחים לפתע (אותם דוק רימה כדי להשיג פלוטוניום אשר משמש כדלק להפעלת מכונת הזמן) ויורים בדוק למוות. מרטי מצליח להימלט מהמקום במכונית הדלוריאן אשר מחזירה אותו בזמן באופן בלתי מתוכנן לשנת 1955.
בעבר מרטי מונע בטעות את הפגישה הראשונה בין הוריו בה התאהבו בהיותם צעירים. במקום זאת, אמו מתאהבת כעת דווקא בו. כתוצאה מכך נוצר פרדוקס אשר עלול לגרום למרטי לחדול להתקיים. כמו כן, מרטי לא לקח איתו לעבר את תוספת הפלוטוניום הנחוצה כדי לגרום למכונת הזמן לחזור אל העתיד, משום כך הוא חייב למצוא את דוק הצעיר שיעזור לו לשדך את הוריו ולחזור לשנת 1985. בנוסף על כך ביף טאנן, בריון העיירה, גורם לקשיים רבים בפתרון הקונפליקטים הרבים.
מרטי מצליח לבסוף לשדך בין הוריו ולגרום להם להתאהב זה בזו ולשנות את עתידו של ביף טאנן אשר הופך לסוכן רכב במקום המנהל בעבודה של ג'ורג' מקפליי. לאחר שמרטי חוזר לשנת 1985 הוא מופתע לגלות כי המצב של משפחתו בהווה השתפר באופן ניכר בשל העובדה שהוא שינה את היחסים בין הוריו בעבר. בסוף הסרט דוק בראון מגיח עם מכונית הדלוריאן ואומר למרטי כי הוא הגיע מן העתיד וכי מרטי חייב להצטרף עמו בחזרה לעתיד.
טרילוגיית הסרטים > תקצירי העלילה > בחזרה לעתיד 2

בתחילת הסרט נוסעים דוק ומרטי לעתיד לשנת 2015 במטרה להציל את ילדיו העתידיים של מרטי מצרות. בזמן שהותם בעתיד מרטי קונה בסתר חוברת אשר מכילה את כל תוצאות אירועי ספורט במהלך 50 השנים האחרונות (1950 - 2000). דוק מגלה זאת וזורק את חוברת תוצאות הספורט לאשפה ומציין בפני מרטי כי התוצאות של מעשה זה היו יכולות להיות הרות גורל. אף על פי כן, ביף טאנן הזקן אשר האזין במקרה לשיחתם של מרטי ודוק לוקח את חוברת תוצאות הספורט מהאשפה, גונב את מכונת הזמן, חוזר לשנת 1955 ומוסר לביף הצעיר את חוברת תוצאות הספורט וחוזר לשנת 2015 מבלי שדוק ומרטי יודעים שמכונת הזמן נגנבה.
כאשר דוק ומרטי חוזרים לשנת 1985 הם מגלים כי ביף נהיה מיליונר מהימורים על תוצאות הספורט וכתוצאה מכך הוא הפך את בית המשפט של העיירה לקזינו מפואר בעל 27 קומות, כמו כן העיירה כעת בבעלותו של ביף וביף הצליח לרצוח את אביו של מרטי במהלך שנות השבעים והתחתן מאוחר יותר עם אימו של מרטי.
לאחר שמרטי מתעמת עם ביף הוא מגלה כי ביף קיבל את חוברת תוצאות הספורט בשנת 1955. בעקבות כך הוא ודוק חוזרים בזמן לשנת 1955 במטרה לגנוב את חוברת תוצאות הספורט מביף הצעיר לפני שהוא ישתמש בה כדי להרוס את חייהם. לאחר שהם נתקלים בקשיים רבים ולעיתים אף פוגשים בדרכם את עצמם בעבר, לבסוף השניים מצליחים להשיג את החוברת ולהשמידה. כאשר הצמד עומד לחזור לשנת 1985 מכת ברק פוגעת בדלוריאן אשר שולחת את מכונת הזמן ובתוכה דוק לשנת 1885 בעוד שמרטי נותר בשנת 1955.
טרילוגיית הסרטים > תקצירי העלילה > בחזרה לעתיד 3

מרטי מקבל מכתב שדוק כתב, ששכן בחברת ההובלות במשך 70 שנה ובו דוק כתב שהוא הגיע בשלום לשנת 1885 למערב הפרוע וכי הוא החליט להישאר שם. דוק מציין במכתב כי הוא החביא את הדלוריאן במכרה נטוש שם היא מחכה למרטי כדי שתשמש אותו לחזור לשנת 1985. כמו כן דוק מציין בפירוש שהוא איננו מעוניין שמרטי יחזור לעבר כדי לחלץ אותו. מרטי מוצא את דוק הצעיר בשנית ומשכנע אותו שיעזור לו לתקן את הדלוריאן כדי שיוכל לחזור לשנת 1985.
אף על פי כן, לאחר שמרטי מגלה שדוק נורה למוות בשנת 1885 על ידי אקדחן העיירה ביופרד טאנן (סבא רבא של ביף), מרטי מחליט לחזור בזמן לשנת 1885 כדי להציל את דוק ולהביא אותו בחזרה לשנת 1985. לרוע המזל, בעת היתקלות עם אינדיאנים, מכל הדלק של הדלוריאן נפגע. בנוסף לכך, דוק מתאהב במורה בשם קלרה קלייטון ובשל כך שוקל להישאר בשנת 1885. מרטי מנסה לשכנע את דוק לחזור איתו לעתיד לפני שיהיה מאוחר מדי.
לבסוף מרטי חוזר לבדו לשנת 1985 בדלוריאן. בהווה הדלוריאן מושמדת על ידי רכבת. להפתעתו של מרטי, דוק מגיח במכונת זמן אותה בנה מקטר רכבת. דוק מציג בפני מרטי את קלרה (לה הוא נשוי כעת) ואת שני בניו, ז'ול וורן. דוק נפרד לשלום ממרטי, נכנס אל הקטר אשר עולה אל השמים ונעלם ובכך הטרילוגיה מסתיימת.